CELEX: 22020D1621
Language: el
Date: 2018-05-31 00:00:00
Title: Απόφαση της Μεικτής Επιτροπής του ΕΟΧ αριθ. 119/2018, της 31ης Μαΐου 2018, για την τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών [2020/1621]

5.11.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 368/20
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
         αριθ. 119/2018
         της 31ης Μαΐου 2018
         για την τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών [2020/1621]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως τα άρθρα 86 και 98,
         Εκτιμώντας τα ακόλουθα:
         
                     (1)
                  
                  
                     Η συνεργασία των συμβαλλόμενων μερών της συμφωνίας για τον ΕΟΧ επεκτάθηκε με την απόφαση της Μεικτής Επιτροπής αριθ. 208/2017 να περιληφθεί η συμμετοχή των κρατών μελών της ΕΖΕΣ στην προπαρασκευαστική δράση της Ένωσης για την έρευνα στον τομέα της άμυνας, η οποία χρηματοδοτείται από τον γενικό προϋπολογισμό της Ένωσης.
                  
               
                     (2)
                  
                  
                     Τα κράτη της ΕΖΕΣ συνεχίζουν να συμμετέχουν στις δραστηριότητες της Ένωσης που συνδέονται με τη γραμμή 02 04 77 03 του προϋπολογισμού: «Προπαρασκευαστική ενέργεια για την έρευνα στον τομέα της άμυνας», η οποία είναι εγγεγραμμένη στον γενικό προϋπολογισμό της Ένωσης για το δημοσιονομικό έτος 2018.
                  
               
                     (3)
                  
                  
                     Επομένως, το πρωτόκολλο 31 της συμφωνίας για τον ΕΟΧ θα πρέπει να τροποποιηθεί, ώστε να καταστεί δυνατή η συνέχιση της εν λόγω διευρυμένης συνεργασίας από την 1η Ιανουαρίου 2018,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο άρθρο 1 παράγραφος 13 στοιχείο α) του πρωτοκόλλου 31 της συμφωνίας για τον ΕΟΧ, η φράση «το δημοσιονομικό έτος 2017» αντικαθίσταται από τη φράση «τα δημοσιονομικά έτη 2017 και 2018».
         
         
            Άρθρο 2
            Η παρούσα απόφαση αρχίζει να ισχύει την επομένη της τελευταίας κοινοποίησης δυνάμει του άρθρου 103 παράγραφος 1 της συμφωνίας για τον ΕΟΧ (*1).
            Εφαρμόζεται από την 1η Ιανουαρίου 2018.
         
         
            Άρθρο 3
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 31 Μαΐου 2018.
            
               
                  Για τη Μεικτή Επιτροπή του ΕΟΧ
               
               
                  Ο Πρόεδρος
               
               Claude MAERTEN
            
         
         
            (*1)  Δεν έχουν αναφερθεί συνταγματικές απαιτήσεις.